Kesäkuu 2019

LEHDISTÖTIEDOTE

**Norton lanseeraa uuden paineilmakäyttöisen suorahiomakoneen – paljon voimaa pienessä laitteessa**

Nortonin uusi, pienikokoinen suorahiomakone on ehdoton hankinta kaikille metallia työstäville. Se tarjoaa optimoidun yhdistelmän voimaa, tarkkuutta ja käyttömukavuutta, joten käyttäjän on helppo saavuttaa haluamansa lopputulos myös ahtaissa paikoissa.

Suorahiomakoneet ovat kädessä pidettäviä, pyöriviä hiomakoneita, jotka soveltuvat pienen kokonsa ansiosta täydellisesti ahtaissa tiloissa hiomiseen, pintojen työstämiseen ja kiillottamiseen. Suorahiomakonetta voidaan käyttää useimpien pintojen työstämiseen ja sen monipuolisuutta arvostavatkin sekä ammattilaiset että harrastelijat. Laite soveltuu hyvin käytettäväksi myös erilaisten holkkien, karojen ja kovametalliviilojen kanssa.

Hiomakone painaa 650 g ja sen suurin pyörimisnopeus on 25 000 rpm. Keveys, tukeva kädensija ja kaksoislaakeroitu kara mahdollistavat erinomaisen samankeskisyyden, viimeistellyn lopputuloksen, vähäisen tärinän ja pitkän käyttöiän. Hiomakone on varustettu nopeudensäädöllä, joka valmistajan mukaan parantaa käyttömukavuutta, helpottaa laitteen hallintaa ja vähentää tärinää sekä mahdollistaa hyvät tulokset myös ahtaissa tiloissa.

Nortonin suorahiomakone on paineilmakäyttöinen, mikä tarkoittaa sitä, että laite tarvitsee paineilmaa kompressorilta. Ihanteellisten tulosten saavuttamiseksi Norton suosittelee käyttöpaineeksi 6 bar (90 PSI).

Suorahiomakone voidaan ostaa erikseen tai tarvikepaketin kanssa. Nortonin ammattilaispaketti sisältää kattavan kokoelman erikoistuotteita (hiomakangaskaroja, holkkeja), lamellikaralaikkoja, karalaikkoja ja kovametalliviiloja, jotka toimitetaan kätevässä polyesterista valmistetussa työkalulaukussa.

”Tämä pieni ja näppärä hiomakone helpottaa hankalissa paikoissa tai pienten pintojen parissa työskentelyä. Nortonilla on myös tarjolla laaja valikoima erikoisvarusteita, jotka tehostavat laitteen käyttöä entisestään”, kertoo Timo Sutinen, Saint-Gobain Abrasives AB:n Suomen myyntijohtaja.

Katso myös: [www.nortonabrasives.com](http://www.nortonabrasives.com/)